আমাদের শর্তেই হবে সংঘর্ষ বিরতি, পাকিস্তানকে জানালেন ডোভাল

ওয়েব ডেস্ক: শনিবার বিকাল পাঁচটা থেকে সংঘর্ষ বিরতি, ঘোষণা ভারতের বিদেশ সচিব বিক্রম মিস্রীর। তার কয়েক ঘণ্টার মধ্যেই সংঘর্ষ বিরতির লঙ্ঘন করে হামলা চালালো পাকিস্তান। পাকিস্তান যে বিশ্বাসঘাতক, চুক্তিভঙ্গকারী তর এদিন ফের একবার দিল। ভারত পাল্টা জবাব দিয়েছে। এরমধ্যে ভারত স্পষ্ট জানিয়ে দিল পাকিস্তানের সঙ্গে সংঘর্ষ বিরতিতে রাজি হলেও, তা শর্তসাপেক্ষ। এই সংঘর্ষ বিরতির জন্য সিন্ধু জল চুক্তি (Indus Waters Treaty) নিয়ে ভারত যে সিদ্ধান্ত নিয়েছে, তাতে কোনও পরিবর্তন হবে না। ভারত-পাকিস্তানের (India-Pakistan) মধ্যে আপাতত সিন্ধু জলচুক্তি স্থগিতই থাকবে।

গত ৩ দিনের লাগাতার ভারতের প্রত্যাঘাতের পরে পাকিস্তানি নিরাপত্তাকে একেবারে গোড়া থেকে উপড়ে ফেলা হয়েছে। প্রধানমন্ত্রী নরেন্দ্র মোদি (Narendra Modi) অজিত ডোভাল (Ajit Doval) এবং এস জয়শঙ্করকে (S Jaishankar) পরিষ্কার করে বলে দিয়েছেন, যে ভারত নিজেদের শর্তে যুদ্ধবিরতি পালন করবে। পাকিস্তান আর্জি জানিয়েছিল এই যুদ্ধবিরতির জন্য। বিদেশমন্ত্রী এস জয়শঙ্কর জানিয়েছেন, সন্ত্রাসবাদের বিরুদ্ধে নিঃশর্ত পদক্ষেপ অটুট। যার পরিবর্তন হবে না। শর্তসাপেক্ষে সংঘর্ষ বিরতি। সিন্ধু জল চুক্তি নিয়ে ভারতের সিদ্ধান্তের কোনও পরিবর্তন হবে না। প্রতিবেশী দেশের সঙ্গে ভারতের কূটনৈতিক অবস্থানেরও কোনও পরিবর্তন হবে না।

এহেন পরিস্থিতিতে ভারতের জাতীয় নিরাপত্তা উপদেষ্টা অজিত ডোভালের সঙ্গে ফোনে কথা বললেন চিনের বিদেশমন্ত্রী ওয়াং ই। ভারতের জাতীয় নিরাপত্তা উপদেষ্টা সাফ জানিয়ে দেন, পহেলগাঁও হামলায় ভারতের যথেষ্ট ক্ষতি হয়েছে। সন্ত্রাসের বিরুদ্ধে পদক্ষেপ করা জরুরি ছিল। তবে ভারত মোটেই যুদ্ধ চায় না। শান্তি এবং স্থিতাবস্থা ফিরিয়ে আনাই কাম্য।